b'\n_START_ARTICLE_\nBoris Jefimov\n_START_PARAGRAPH_\nBoris Jefimovit\xc5\xa1 Jefimov (ven. \xd0\x91\xd0\xbe\xd1\x80\xd0\xb8\xd1\x81 \xd0\x95\xd1\x84\xd0\xb8\xd0\xbc\xd0\xbe\xd0\xb2\xd0\xb8\xd1\x87 \xd0\x95\xd1\x84\xd0\xb8\xd0\xbc\xd0\xbe\xd0\xb2, 11. lokakuuta\xc2\xa0(J: 28. syyskuuta)\xc2\xa01900 Kiova, Ukraina \xe2\x80\x93 1. lokakuuta 2008 Moskova) oli neuvostoliittolainen taiteilija. H\xc3\xa4n tuli tunnetuksi poliittisista karikatyyreist\xc3\xa4\xc3\xa4n, jotka h\xc3\xa4n teki toisen maailmansodan aikana, ja sit\xc3\xa4 ennen Adolf Hitlerist\xc3\xa4 ja muista natseista. H\xc3\xa4nen vanhempi veljens\xc3\xa4 oli lehtimies Mihail Koltsov. _NEWLINE_Jefimov oli alun perin nimelt\xc3\xa4\xc3\xa4n Boris Haimovich Fridljand (Friedland, ven. \xd0\x91\xd0\xbe\xd1\x80\xd0\xb8\xd1\x81 \xd0\xa5\xd0\xb0\xd0\xb8\xd0\xbc\xd0\xbe\xd0\xb2\xd0\xb8\xd1\x87 \xd0\xa4\xd1\x80\xd0\xb8\xd0\xb4\xd0\xbb\xd1\x8f\xd0\xbd\xd0\xb4). H\xc3\xa4n syntyi toiseksi pojaksi juutalaiseen perheeseen, joka pian t\xc3\xa4m\xc3\xa4n j\xc3\xa4lkeen muutti Bia\xc5\x82ystokiin. Paluu Kiovaan oli edess\xc3\xa4 ensimm\xc3\xa4isen maailmansodan aikana. H\xc3\xa4n aloitteli lain opiskelua ja julkaisi ensimm\xc3\xa4isen poliittisen karikatyyrins\xc3\xa4 vuonna 1919._NEWLINE_Jefimov ty\xc3\xb6skenteli vuosina 1920\xe2\x80\x931921 Agitpropin hyv\xc3\xa4ksi ja sai sen j\xc3\xa4lkeen t\xc3\xb6it\xc3\xa4 poliittisten sarjakuvien piirt\xc3\xa4j\xc3\xa4n\xc3\xa4 Moskovassa. Jefimovin vuonna 1924 julkaisema kirja Politit\xc5\xa1eskije Karikatury sis\xc3\xa4lsi esipuheen Lev Trotskilta. Jefimov oli seuraamassa N\xc3\xbcrnbergin oikeudenk\xc3\xa4yntej\xc3\xa4 ja ty\xc3\xb6skenteli Pravdalle 1980-luvulle saakka. H\xc3\xa4n oli aikanaan Josif Stalinin suosiossa ja sai muun muassa kaksi Stalin-palkintoa._NEWLINE_Jefimov julkaisi omael\xc3\xa4m\xc3\xa4kertateoksen Moi Vek. H\xc3\xa4n kuoli 109-vuotiaana 1. lokakuuta 2008, ja h\xc3\xa4nt\xc3\xa4 oli haastateltu televisiossa viel\xc3\xa4 vuonna 2005.'